section_heading: Ratni put
paragraph_text: Ustrojena je tijekom posljednjih mjeseci 1942. na poligonu Dölersheim od njemačkih časnika, dočasnika i vojnika posebnih rodova i hrvatskih novaka. Od kolovoza 1943., divizija je u sastavu 15. brdskog korpusa druge njemačke oklopne armije, u dolinama Une, Sane i Vrbasa, između Save i Dinare. Zajedno s potčinjenim ustaškim i domobranskim snagama vodila je brojne operacije protiv snaga Petog, uz povremeno sudjelovanje u operacijama protiv Četvrtog i Osmog korpusa NOVJ-a. Tijekom desanta na Drvar (operacija Rösselsprung) 1944. godine ojačana borbena skupina 383. pukovnije 373. divizije imala je ključni zadatak u najkraćem roku prodrijeti iz Srba i deblokirati desantne SS-jedinice u Drvaru.